recursal/SuperWikiNEXT-32B huggingface dataset:
***Ова завршува со нас*** — романтичен роман од Колин Хувер, објавен од Атриа Букс на 2 август 2016 година.  Се заснова на односот помеѓу мајката и таткото на Хувер. Хувер ја опиша во 2016 година како „најтешката книга што некогаш сум ја напишал".  Романот е продаден во над милион примероци ширум светот и е преведен на повеќе од дваесет јазици. 

Продолжението насловено „ *Почнува со нас"* е планирано да биде објавено во октомври 2022 година.

Синопсис
--------

*Завршува со нас* се фокусира на Лили Блум, млада дипломирана на колеџ која се сели во Бостон и отвора сопствен бизнис со цветови. Таа развива чувства кон хирургот Рајл Кинкејд, кој на почетокот не сака да има сериозна врска со неа. Како што нивната врска се развива, Лили има ненадејна средба со нејзината прва љубов Атлас Кориган. Ова повторно воведување на Атлас ја загрозува нејзината врска со Рајл и ја принудува да се помири со траумите од нејзиното минато и сегашност.

Во 2016 романот ја освои наградата за Најдобар романтичен роман на Гудридс.

Во 2021 година, романот – и во целина делата на Хувер – доживеаја пораст на својата популарност. Во јануари 2022 година, *It Ends with Us* дебитираше како број 1 на листата на најпродавани на *Њујорк Тајмс*.

Филмска адаптација
------------------

Во јули 2019 година, Џастин Балдони објави дека го избрал романот за филмска адаптација, произведена преку неговата компанија Вејферер Ентертеинмент. Во октомври 2021 година, Балдони објави дека првото нацрт сценарио е завршено на неговата сметка на TikTok.

Наводи
------

1. ↑  „It Ends with Us". *Simon & Schuster*. Посетено на February 11, 2022.
2. ↑  Kayle, Hilary S. (June 3, 2017). „BookCon 2017: Colleen Hoover: Different Endings". *Publishers Weekly*. Посетено на February 11, 2022.
3. ↑  White, Mara (August 3, 2016). „New Adult author Colleen Hoover releases novel 'It Ends with Us'". *New York Daily News*. Посетено на February 11, 2022.
4. 1 2  McNary, Dave (July 15, 2019). „Justin Baldoni Developing 'It Ends With Us' Romance Movie". *Variety*. Посетено на February 11, 2022.
5. ↑  „Atria to Publish Colleen Hoover's 'It Starts with Us' in October". *Publishers Weekly*. February 11, 2022. Посетено на February 12, 2022.
6. ↑  „Combined Print & E-Book Fiction - Best Sellers - Books". *The New York Times*. Посетено на February 11, 2022.
7. ↑  Norbez, Naomi (2021-11-21). „Everything we know about 'It Ends with Us' novel adaptation". *Film Daily* (англиски). Посетено на 2022-02-24.
**„Мона Лиза"** (англиски: *Mona Lisa*) — британски филм од 1986 година, во режија на Нил Џордан (Neil Jordan), кој е автор и на сценариото, заедно со Дејвид Леланд (David Leland). Главните улоги ги играат: Боб Хоскинс (Bob Hoskins), Кети Тајсон (Cathy Tyson), Мајкл Кејн (Michael Caine), Кларк Питерс (Clarke Peters), Кејт Харди (Kate Hardie) и Роби Колтрејн (Robbie Coltraine). Филмот, кој се смета за едно од клучните остварувања во преродбата на британскиот филм во 1980-тите, е супериорно напишан, виртуозно режиран и извонредно одигран, така што претставува мало ремек-дело. За незаборавната улога на романтичниот криминалец, Хоскинс ја освоил наградата на БАФТА, како и „Златен глобус", награда на Канскиот филмски фестивал и номинација за „Оскар" за најдобра главна машка улога, а филмот освоил повеќе признанија и награди. Покрај Хоскинс, и Тајсон ја остварила својата животна улога.

Содржина
--------

Ситниот престапник Џорџ (го игра Хоскинс) излегува од затворот каде отслужил казна во траење од седум години. Веднаш ја посетува поранешната сопруга за да ја види ќерката, но сопругата не сака ниту да го види. Поради тоа, Џорџ живее кај стариот пријател Томас (го игра Колтрејн). Џорџ веднаш тргнува во потрага по гангстерскиот шеф Мортвел (го игра Кејн) за кој смета дека му е должен, зашто поради него бил затворен, но успева да воспостави контакт само со неговиот помошник, кој му дава необична работа — да ѝ биде возач на елитната проститутка Симон (ја игра Тајсон). На почетокот, простиот и некултурен Џорџ и отмената Симон тешко се поднесуваат, но со текот на времето, таа сè повеќе почнува да му се допаѓа. Кога Симон настојува да ја пронајде својата исчезната пријателка Кети (ја игра Харди), која работела како улична проститутка, Џорџ несебично се вклучува во потрагата при што го ризикува и животот. Тој го пронаоѓа поранешниот макро на Симон, Андерсон (го игра Питерс) кој го напаѓа Џорџ, а потоа Симон бега во Брајтон. Најпосле, Џорџ ја наоѓа Кети и ја носи во Брајтон, а на Симон ѝ го дава својот пиштол. Таму, тој дознава дека Симон и Кети се љубовнички и дека Симон само го искористила за да ја најде Кети. Тогаш пристигнуваат Мортен и Андерсон, со намера да ги фатат Кети и Симон, но Симон ги убива двајцата. Џорџ ја удира Симон, си го зема пиштолот и се враќа дома, каде работи во гаражата на својот пријател Томас и се дружи со својата ќерка.

Наводи
------

1. ↑  HRT, Mona Lisa, britanski film (пристапено на 17.2.2021)
**Национален строј** била тајна неонацистичка организација основана во Србија во 2004 година. Самата органиација себеси се дефинирала како „политичка организација од пропагандно-образовен карактер чиј поглед на светот се основа врз идејата на национална слобода, социјална правда и расен идентитет". Како водач на организацијата во медиумите најчесто се споменувал Горан Давидовиќ, студент по истроија од Нови Сад. Организацијата никогаш не е запишана во регистарот на здруженија или политички партиии. Републичкото јавно судство на 14 октомври 2008 на уставниот суд на Србија им поднело барање за забрана на организацијата и како причина навело дека се работи за „тајна политичка организација чие работење е насочено на изразување расна и национална омраза".

Забрана
-------

Иако организацијата „Национален строј" никогаш не била официјално регистрирана, уставниот суд на Република Србија ја забранил оваа организација на 2 јуни 2001. После изрекувањето на одлуката, набрзо е згаснато и нивното мрежно место.

Наводи
------

1. ↑  Ko je ko na desnici, Политика (српски)
2. ↑  Firer iz našeg sokaka, Политика (српски)
**Националниот парк Ракиура** (англ. *Rakiura National Park*) е природен резерват на Стјуартовиот Остров/Ракиура во Нов Зеланд. Овој е најновиот од 14-те национални паркови во Нов Зеланд, отворен на 9 март 2002 г. Зафаќа површина од 1.570 км2, околу 85% од Стјуартовиот Остров, кој е трет остров по големина во земјата. Во паркот не спаѓа населената област околу Полумесечениот Залив (т.е. гратчето Обан) и некои патишта, како и приватна маорска земја повнатре на копното. Паркот се состои од мрежа од поранешни природни резервати, пејзажни резервати и општествени шуми.

Природознание
-------------

Во паркот има популарна планинарска патека наречена Ракиура Трек. Во него живеат најразновидни локални птици, а паркот нуди најдобра можност во земјата за посматрање на птицата киви во дивина. Ова делумно се должи на ограничениот број на невестулки и ласица. Во извесни крајбрежни предели во паркот се размножуваат загрозените жолтооки пингвини.

Поврзано
--------

* Национални паркови во Нов Зеланд

Наводи
------

* C. Michael Hogan. 2009. „Жолтоок пингвин: Megadypes antipodes", GlobalTwitcher.com, уредн. Н. Стромберг Архивирано на 5 октомври 2011 г. (англиски)

Белешки
-------

1. ↑  *Создаден национален парк на Стјуартовиот Остров[*мртва врска*]* - „Новозеландски Хералд", недела, 10 март 2002 (англиски)
2. ↑  C. Michael Hogan. 2009

Надворешни врски
----------------

* Информации за националниот парк Ракиура - Служба за заштита на природата на Нов Зеланд (англиски)

Плажа близу Порт Вилијам Хат на Северното крајбрежје.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Национални паркови во Нов Зеланд |
| --- |
|  |
| Северен Остров | 
* Егмонт
* ~~Те Уревера~~ \*
* Тонгариро
* Фангануи

 | Карта на националните паркови во Нов Зеланд |
|  |
| Јужен Остров | 
* Абел Тасман
* Аораки/Кукова Планина
* Артуров Превој
* Вестленд
* Кахуранги
* Маунт Аспајринг
* Нелсонски Езера
* Папароа
* Фјордленд

 |
|  |
| Стјуартов Остров | 
* Ракиура

 |
|  |
| \* укинат во 2014 г. |

 |
**Белезма** (арапски: الحظيرة الوطنية بلزمة) — еден од најважните национални паркови на Алжир. Тој се наоѓа во провинцијата Батна на планината Аурес.

Опис
----

Националниот парк бил создаден во 1984 година и денес се протега на површина од 262,5 км². Климата се движи од суптропска до степска клима. Овде живеат 447 видови на растенија (14% од вкупниот национален број) и 309 видови на животни, од кои 59 се заштитени видови. Овде се наоѓа и највисокиот врв на Белезманскиот опсег, Џебел Рафа со 2,178 метри..

|  |  |  |
| --- | --- | --- |
| Поглед кон една од планините. | Геолошка карта на националниот парк. | Зони во националниот парк. |

Наводи
------

1. ↑  Belezma National Park - Travel to Algeria
2. ↑  *Atlas des parcs nationaux algériens* (March 2006)

Надворешни врски
----------------

|  |  |
| --- | --- |
| Ризница | „Национален парк „Белезма"" на Ризницата ? |
**Националниот театар** (чешки: ***Národní divadlo***) во Прага е еден од најпознатите театри во Чешката Република, исто така познат како „алма матер" на чешката опера и како национален споменик на чешката историја и уметност.

Националниот театар припаѓа на најважните чешки културни институции, со богата уметничка традиција, која помогнала да се зачуваат и развијат најважните одлики на нацијата како чешкиот јазик.

Денес Националниот театар се состои од три уметнички ансамбли: операта, балетот и драмата.

Надворешни врски
----------------

* Официјално мрежно место Архивирано на 23 јануари 2012 г.
Зградата на институтот во Рим
**Националниот статистички институт на Италија** (итал. *Istituto Nazionale di Statistica*) или **Istat** е државниот завод за статистика на Италија.

Службата е основана во 1926 г. со цел да прибира и анализира податоци во земјата. Една од поважните должности е раководење со пописите. Претседател на инстутот е Енрико Џованини, поранешен главен статистичар на Организацијата за економска соработка и развој (OECD).

Започнувајќи од 1989 г. Istat е одговорен и за усогласување и стандардизација на статистичките наоди прибрани и објавени по државниот статистички систем SISTAN, каде членуваат статистичките служби на министерствата, државните агенции, регионите, покраините, општините, стопанските комори и слични органи.

Последниот попис е извршен 21 октомври 2001 г. вкупно население од 56.995.744 жители, на површина од 301.328,45 км2.

Наводи
------

1. ↑  SISTAN Архивирано на 13 август 2006 г. (англиски)

Надворешни врски
----------------

* Страница на Националниот статистички институт Архивирано на 29 март 2014 г. (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 135492827
* LCCN: n79130859
* ISNI: 0000 0001 2162 956X
* SUDOC: 029023971
* BNF: cb12073665v (податоци)
* NLA: 36269745
* NKC: vse2009509379

 |

 |
**Пајдушко оро** (т.е. „пијано оро") е македонски народен танец во 5 такта, поделени на 2+3 („брзо-бавно"). Традиционално, ова е машко оро, но во поново време понекогаш го играат и жени.

Орото почнува тргнувајќи на десно, со по четири чекори со подигнување на ногата, а потоа на лево: со десната нога се прескокнува левата и тежината се префрла на десната нога, додека левата се движи на десно. Играорците потоа се движат наназад со по четири чекори.

Надворешни врски
----------------

Пајдушко или Пијано оро Архивирано на 4 мај 2006 г..

Бајдушка - Егејска Македонија.

|  |  |
| --- | --- |
| Stub icon | *Оваа статија за македонскиот фолклор е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија оро или играорство е никулец. Можете да помогнете со тоа што ќе ја проширите.** п
* р
* у
 |
***Мадона во слава со серафими***  (италијански: *Madonna in gloria di serafini*) е слика од италијаскиот ренесансен сликар Сандро Ботичели.
Создадена околу 1469 -1470. Денес е сместена во Уфици во Фиренца.. 

Делото спаѓа меѓу првите негови автентични творби од циклусот на Мадона. Ослободен од влијанието на неговиот учител сликарот Филипо Липи, Ботичели, во целост го открива својот стил, со монументално и цврсто сликање на фигурите во просторот.

Ботичели успеал, во ова дело, да ги изрази драматичноста на ликот на Богородица како мајка, која е целосно свесна за Исус и неговите страдањан, поради што го држи заштитнички во нејзините раце.

Неговиот циклус на Мадони, кој што го работел скоро целиот свој живот, можеби е најзначаен и највпечатлив со изразитата чувствителност, лиричност, меланхоличност, мистичност и задлабоченост во одредена ликовна мисла која е вон стилските определби од тоа време, со што Ботичели, е автентичен, оригинален и специфичен во неможноста на одредена естетска компартивистика за тој период. Неговиот сликарски поглед е специфичен и вонвременски.

Наводи
------

1. ↑  Madonna in Glory with Seraphim
**„Под усвитеност"** — роман на македонскиот писател Димитар Солев од 1957 година.

Содржина
--------

За романот
----------

Во романот „Под усвитеност" Солев ја претставува воената атмосфера во поробениот град и судбината на младината во тие услови. Во таа смисла, романот може да се смета како продолжение на збирката „Окопнети снегови" при што се среќаваат дури и некои слични ситуации. Сепак, за разлика од „Окопнети снегови", во овој роман на прв план е ставена активната компонента на отпорот и борбата против злосторството при што младоста се јавува како носител на негацијата на црната реалност и откривач на нови, светли хоризонти. Централна тема на романот е неколкудневната историја, исполнета со психолошка тензија, на група млади луѓе кои подготвуваат атентат врз окупаторскиот шпион. Притоа, сложената раскажувачка материја, авторот ја предава низ згустен, драматичен и богат психолошки пресек на главните ликови. Истовремено, и во ова дело се среќава живата и течна реченица со складна композициска структура, карактеристична за неговото прво дело.

Наводи
------

1. ↑  Александар Спасов, „Димитар Солев или Достоинство на авангардниот реализам", во: Димитар Солев, *Одбрани раскази*. Скопје: Мисла, 1970, стр. 7-9.

Поврзано
--------

* Истрел (филм)
**Пикторијализам** е име дадено на меѓународен стил и естетско движењо кое ја доминирало фотографија во доцниот 19-ти и почетокот на 20 век. Не постои стандардна дефиниција на терминот, но генерално тоа се однесува на стилот во кој фотографот манипулирал јасна слика како средство на "создавање" слики, наместо едноставно сликање на нив. Обично, пикторијалната фотографија нема остар фокус, е отпечатена во една или повеќе бои освен црно-бела (се движат од топло кафена до темносина) и може да има видливи потези или друга манипулација на површината. За пикторијалистот, фотографијата, како слика, цртеж или гравирање, е начин на проектирање на емоционална намера во царството на имагинација на гледачот.

Галерија
--------

* 
* 
* 
* 
* 
* 
* 
* 
* 
* 
* 
*

Наводи
------

|  |  |
| --- | --- |
| Ризница | „Пикторијализам" на Ризницата ? |

1. ↑  Daum, p 8

|  |  |
| --- | --- |
| Stub icon | *Оваа статија поврзана со уметноста е никулец. Можете да помогнете со тоа што ќе ја проширите.** п
* р
* у
 |
**Пилав Тепе** — вулканска купа во клисурата на Маденска Река, десна притока на Крива Лакавица, на околу 12 км западно од Радовиш. Купите се во склоп на Дамјанско-бучимската палеовулканска област, која зафаќа површина од 26 км2. Пилав Тепе е од десната страна на Маденска Река и има типичен конусест изглед, со истакнатост од околу 100-120 м и надморска височина од 566 м. Составена е од мошне цврсти, компактни андезити, што укажува на експлозивен вулканизам, кој е одреден како миоценски.

На падините на овој вулкански рид е сместено истоименото археолошко наоѓалиште, каде е откриена неолитска населба, како и градиште од римско време.

Плоча
-----

На 1 км јужно од Пилав Тепе (41°37′4″N 22°18′39″E﻿ / ﻿41.61778° СГШ; 22.31083° ИГД﻿ / 41.61778; 22.31083) се наоѓа втората карактеристична вулканска купа во форма на нек, позната како **Плоча**. Истакнатоста ѝ е околу 150-200 м, а надморската височина изнесува 658 м. По состав е иста како Пилав Тепе, односно од компактни андезитски лави. Речиси од сите страни околу Плоча се наоѓаат напласти од пирокластичен материјал во облик на бречи и туфови, посебно на југоисточната страна кон с. Дамјан. Двете купи се пресечени со долината — клисурата на Маденска Река, поради што нивната истакнатост и релативна височина во квартерниот период е зголемена. Поради селективната ерозија, на Плоча има речиси вертикални карпести отсеци, кои во поново време се користат за алпинизам. Врвот на Плоча е мошне зарамнет, поради што го добила името.

Освен наведените, на 1 км источно од Пилав Тепе има уште едно конусно возвишение, кое најверојатно е паразитска купа на главниот вулкански центар.

Поврзано
--------

* Пилав Тепе — археолошкото наоѓалиште во месноста
* Лакавичка Котлина
* Вулканизам во Македонија

Наводи
------

1. 1 2 3 4  Група автори (2016). „Вулкански купи Пилав Тепе и Плоча кај Шопур". *Студија за геодиверзитетот и геонаследството на Република Македонија и другите компоненти на природата* (PDF). Скопје: Министерство за животна средина и просторно планирање. стр. 143-144. ISBN 978-9989-110-90-0.
**Основно училиште „Климент Охридски"** (официјално: **Основно општинско училиште „Климент Охридски" - Миравци**; скратено: **ООУ „Климент Охридски"**) — централно основно училиште во селото Миравци.

Училиштето е именувано по светецот Климент Охридски.

Историја
--------

Првото училиште било отворено во 1884 година, а прв учител бил Глигор Божинов. Наставата била организирана во самите куќи, како и во црквата. На подрачјето на селото биле пронајдени букварките „Алфивитарии" на Кирил Пејчиновиќ, како и неговите „Огледало" и „Евангелие".

Во 1925 година, со голема помош на рускиот учител Трофим Сахненко, била изградена училишната зграда во која се изведувала настава до 1996 година, кога била подигната новата училишна зграда.

Настава
-------

Во училиштето наставата се изведува на македонски наставен јазик.

Подрачни училишта
-----------------

Во составот на училиштето влегуваат следниве подрачни училишта:

* ПУ „Климент Охридски" - Давидово, подрачно училиште на македонски наставен јазик;
* ПУ „Климент Охридски" - Милетково, подрачно училиште на македонски наставен јазик; и
* ПУ „Ѓорѓи Делев" - Смоквица, подрачно училиште на македонски наставен јазик.

Галерија
--------

* Игралиште во селотоИгралиште во селото
* Влезот во училиштетоВлезот во училиштето
* Спортска салаСпортска сала

Наводи
------

1. 1 2 3  „За нас". *ОУ „Климент Охридски"*. Посетено на 6 октомври 2021.

Координати: 41°18′38″N 22°26′13″E﻿ / ﻿41.31056° СГШ; 22.43694° ИГД﻿ / 41.31056; 22.43694
**Мадона Ориенте** или **Сињора Ориенте** **(Дамата на Истокот)**, позната и како **Ла Сињора дел Гиоко** **(Дамата на играта)**, се имињата на наводна религиозна личност, како што е опишано од две италијанки кои биле погубени од инквизицијата во 1390 година како вештерки.

Приказната која се наведува дека ја раскажале е разработена, фантастична приказна за окултни религиозни ритуали кои се практикуваат во куќите на богатите поединци во Милано, Италија, каде што една жена позната како Мадона Ориент, која нејзините следбеници веројатно ја сметаат за божица, изведувала магични дела како воскреснувањето на заклани животни.

Двете жени, Сибила Зани и Пјерина де Бугатис, прво биле изведени пред инквизицијата во 1384 година, а со нивната приказна која очигледно била отфрлена како фантазија, биле осудени само на мало покајание. Меѓутоа, кога повторно биле под истрага во 1390 година, биле обвинети за здружување со Ѓаволот, биле осудени и погубени.

Иако нема докази дека организираната група опишана од жените навистина постоела, нивните сведоштва биле неверојатно слични со оние на неколку други групи во Италија и поширока Европа, како што биле следбениците на Рикела и „мудрата Сибилија" во 15 век во Северна Италија, Бенанданите од 16 и 17 век Северна Италија, *Војниците* на Пиринеите, романските Калушари, Ливонските врколаци, далматинските *кресничи*, унгарските *талтоси* и кавкаските *буркуџаута*. Овие широко распространети повторени теми биле идентификувани од историчарот Карло Гинзбург како дел од антички митолошки комплекс кој веројатно потекнувал од централна Евроазија. Митологијата на овие групи станала популарна тема меѓу приврзаниците на модерното вештерство и неопаганството.

Гинзбург заклучил дека името Мадона Ориенте потекнува од латинскиот *Домина Ориенс*, термин за Месечината како божица.

Поврзано
--------

* вештерство
* лов на вештерки

Наводи
------

1. 1 2 3  Ginzburg, Carlo. *Ecstasies: Deciphering the Witches' Sabbath*.

* Ричард Кикхефер, *Забранети обреди: Прирачник за некроманцер на петнаесеттиот век (магија во историјата)*, страница 155. Прес на Државниот универзитет на Пенсилванија, 1 февруари 1998 година.ISBN 0-271-01751-1ISBN 0-271-01751-1
* Карло Гинзбург, Рејмонд Розентал (преведувач), *Екстази : Дешифрирање на вештерската сабота*. Прес на Универзитетот во Чикаго, 14 јуни 2004 година.ISBN 0-226-29693-8ISBN 0-226-29693-8
* Јан Петер и Јури Винтерберг, *Хексен - Меги, Митен и умре Вархајт* (Вештерките - магија, митови и вистината). Документарен филм. - на германски, ДВД е издадено на 6 април 2004 година
* Луиза Мураро, *Ла синора дел Џоко*, Фелтринели, Милано, 1976 година - на италијански
* Марио Грацијано Пари, *La signora del gioco*, Ф. Чезати, 1984 година.ISBN 88-7667-027-0ISBN 88-7667-027-0, на италијански
* Масимо Центини, *Ле schiave di Diana: Stregoneria e sciamanismo tra superstizione e demonizzazione (Nuova atlantide).* ECIG, 1994 година.ISBN 88-7545-588-0ISBN 88-7545-588-0
**Радече** (словенечки: *Radeče*) — мал град во Општина Радече во југоисточна Словенија. Градот е центар на општината Радече. Се наоѓа на десниот брег на реката Сава, на местото каде што се влива потокот Сопота. Областа е дел од историскиот регион Долењска. Населбата сега е вклучена во Посавскиот статистички регион.

Знаменитости
------------

Железниот мост Радече бил изграден во 1893 и 1894 година врз основа на планот на чешкиот архитект Јан Владимир Храски.
### Црква

Парохиската црква во градот е посветена на Свети Петар и припаѓа на Римокатоличката надбискупија Љубљана. Изградена е во 1911 година на местото на претходната црква. Готската капела на поранешната црква е вградена во новата како споредна капела на нејзината источна страна. На западната страна на црквата стои камбанаријата.

### Мост

Стариот патен мост го поврзува центарот на градот Радече со старата железничка станица од другата страна на реката Сава. Изградена е во времето на Австроунгарија и првично ги поврзувала кралските земји Крањска и Штаерска. Дизајниран е од чешкиот архитект Јан Владимир Храски. Неговата изградба започнала во септември 1893 година и била завршена во август 1894 година.

### Замокот Вајкселштајн

Замокот Вајкселштајн (Нови двор) прикажан од Валвасор во 1679 година
Замокот Вајкселштајн (словенечки: *Dvor* или *Novi dvor*) се наоѓа источно од Радече. Станува збор за четирикрилна двокатна градба со аркаден двор. Зградата главно датира од 16 век, а дворот од 17 век. Во внатрешноста се зачувани некои дрвени тавани. Сопственикот на замокот од 16 век Јохан фон Вајкселштајн, кој го продал на Кристоф фон Раумшусл во 1595 година, по што бил во сопственост на семејството Цетшкер, Августинците од Љубљана, Франц Јохан фон Амигони, Антон Голмајер, семејството Плуск и Лудвиг Гутманштал-Бенвенути. Во 1926 година дворецот е купен од Љубљанските ќерки на милосрдието на Свети Винсент де Пол. Калуѓерките биле протерани од германските сили за време на Втората светска војна. По војната имотот бил национализиран и претворен во училиште.

Наводи
------

1. ↑  „Občina Radeče" (словенечки). Посетено на 2021-11-23.
2. ↑  „Register nepremične kulturne dediščine". *giskd2s.situla.org*. Посетено на 2021-11-23.
3. ↑  „Register nepremične kulturne dediščine". *giskd2s.situla.org*. Посетено на 2021-11-23.
4. ↑  „Register nepremične kulturne dediščine". *giskd2s.situla.org*. Посетено на 2021-11-23.
5. ↑  Savnik, Roman, ed. 1976. *Krajevni leksikon Slovenije*, vol. 3. Ljubljana: Državna založba Slovenije. p. 194.
6. ↑  „GRADOVI V SLOVENIJI". *www.slosi.info*. Посетено на 2021-11-23.

|  |  |  |  |  |
| --- | --- | --- | --- | --- |
| 

| * п
* р
* у
Населени места во Општина Радече |
| --- |
|  |
| 
* Брунк
* Бруншка Гора
* Врхово
* Горељце
* Добрава
* Жебник
* Заврате
* Заград
* Јагњеница
* Јелово
* Лог кај Врхово
* Лошка Гора
* Мочилно
* Њивице
* Обрежје
* Почаково
* Прапретно
* **Радече**
* Рудна Вас
* Свибно
* Стари Двор
* Хотемеж
* Чимерно

 | Грб на Општина Радече |

 |
**Пајо Авировиќ** - македонски писател.

Биографија
----------

Авировиќ е роден во Скопје во 1966 година. Дипломирал ориентална филологија во Сараево и работел на универзитетите во Сараево и во Белград. Бил постојан соработник на неделникот „Пулс". Од 1997 година е во македонската дипломатска служба, каде што извршува повеќе одговорни функции, во МНР и во дипломатско-конзуларните претставништва во странство. Службувал во Париз, Њујорк и Тел Авив. Автор е на романот „Џахиз и истребувачите на кучиња" за кој ја добива наградата „Роман на годината" на „Утрински весник" во 2005 година. „На погрешната страна" е негова втора книга и прва збирка поезија. на

Наводи
------

1. ↑  cudnasuma.com

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Планинската ѕвингалка** (науч. *Fringilla montifringilla*) е мала врапчевидна птица од семејството на ѕвингалките (*Fringillidae*).
Оваа птица е широко распространета низ шумите на северна Европа и Азија. Таа е птица преселница која зимува во јужна Европа, северна Африка, северна Индија, северен Пакистан, Кина и Јапонија. Редовно заскитува во Алјаска, а може да продолжи и кон југ, во западен САД.

Опис
----

Мажјак во Полска
Планинската ѕвингалка е слична по големина и облик на обичната ѕвингалка. Мажјаците во сезоната на парење се многу впечатливи, со црна глава, темни горни делови, портокалови гради и бел стомак. Женките и младенчињата не се толку впечатливи и се послични со обичната ѕвингалка. 

Мажјакот планинска се разликува од обичната ѕвингалка по: белиот задник, кој кај обичната е сивозелен; градите кои кај планинската се портокалови во контраст со белиот стомак, а кај обичната тој дел е еднобојно розово или портокаловокремаво; слабините кај планинската се темни, а кај обичната бледи и кај планинската недостасува белото на горниот дел од опашката.

Освен овие разлики кои се однесуваат на мажјаците во сезна на парење, овие птици целосно се разликуваат само по бојата на клунот кој е жолт кај планинската, а бледорозов кај обичната ѕвингалка.

Поведение
---------

Живеалиштето на планинската ѕвингалка се отворените иглолисни или брезови шуми.

*Fringilla montifringilla* - Јајца
Оваа птица е речиси целосно преселница. Во Европа формира големи јата зиме, понекогаш со иладници, па дури и милиони птици во едно јато. Ваквите огромни јата особено се среќаваат на големи букови дрвја богати со храна. Зимно време, јатото ќе се движи сè додека не го пронајде, и овој начин на преселба можеби е адаптација и избегнување на конкуренцијата од обичната ѕвингалка.

Овие птици се хранат претежно со семиња, но младенчињата ги хранат со инсекти.

Гнездата ги градат на чаталите на дрвјата, а надворешноста ја декорираат со мов и лишаи за да го маскираат. Несат 4-9 јајца.

Наводи
------

1. 1 2  BirdLife International (2012). „*Fringilla montifringilla*". *IUCN Red List. Version 2012.1*. International Union for Conservation of Nature. Посетено на 16 July 2012.
2. ↑  Mullarney, Killian; Svensson, Lars; Zetterstrom, Dan; Grant, Peter (1999). *Колинсовиот водич за птици*. London: HarperCollins. ISBN 0-00-219728-6.
3. ↑  Newton, Ian (1973). *Ѕвингалки*. The New Naturalist Library 55. New York: Taplinger. стр. 26–30. ISBN 0-8008-2720-1.

Надворешни врски
----------------

|  |  |
| --- | --- |
| Ризница | „Планинска ѕвингалка" на Ризницата ? |

* Интернет збирка птици: Планинска ѕвингалка Архивирано на 28 мај 2010 г.
* Возраст и пол (PDF; 2.4 MB) од Javier Blasco-Zumeta & Gerd-Michael Heinze Архивирано на 24 ноември 2011 г.
* Поштенски марки Белгија, Кина, Тајван
**Раде Миров Шишков** ( 1928
 во Тетово — 16 април 1945

 во Винковци, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Завршил основно училиште, а потоа се занимавал со земјоделство. Подоцна се преселил во селото Глуво, Скопско. Со навлегувањето на балистите во овој крај и доаѓањето на Шеснаесеттата македонска ударна бригада, стапил во нејзините редови на 10 октомври 1944 година. Учествувал во борбите против балистите и Германците во Скопска Црна Гора и во Качаничката Клисура. По ослободувањето на Скопје, заминал со Бригадата во Косово, за ликвидирање на преостанатите балистички банди. На 12 април 1945 годинa веќе бил учесник во пробивот на Сремскиот фронт. Загинал на 16 април 1945 година во една битка за ослободувањето на Винковци. Неговите посмртни останки биле пренесени и закопани во Глуво.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 164. На `|first=` му недостасува `|last=` (help)
Н.К. Зацепин. „Монахињи во певница", 1852 година
**Певница** или **клирос** (грчки: *κλῆρος* — распределба, дел, доделено место) - место во православната црква каде што се наоѓаат певците и чтеците за време на богослужбата. Певницата и оние што пеат во неа претставуваат хорови ангели кои ја воспеваат славата Божја.

Појава на певницата
-------------------

Речиси секој православен храм има две певници - десна и лева: или на издигнатиот предолтар дел од црквата, од страните на солејата или во храмскиот дел од црквата во аглите. Певницата, по правило, е одвоена од останатите парохјани. Певците на певницата се или на малку подигнат дел од подот или опкружени со мали украсни огради направени од дрво, мермер или ковано железо. Во центарот на певницата има аналој за еден или повеќе певци или чтеци.

Во некои храмови, пејачите пеат на балкон (хорови), спроти олтарот.

Друго значење
-------------

Клирос може да се нарекува и хор (колектив) од пејачи. Во многу православни богослужбени книги се користи зборот „лик", што на црковнословенски значи „хор".

Во грчките цркви, на секојдневните богослужби, кога царските двери не се отвораат, свештеникот не влегува во олтарот и ја извршува целата служба на амвонот и на певницата. Во овој случај кадилницата се пали и на певницата.

Наводи
------

1. ↑  „певница" — Дигитален речник на македонскиот јазик
2. ↑  „певница" — Официјален дигитален речник на македонскиот јазик
3. ↑  „клирос" — Дигитален речник на македонскиот јазик
4. ↑  „клирос" — Официјален дигитален речник на македонскиот јазик
5. ↑  из древнегреческо-русского словаря И. Дворецкого
6. ↑  „Этимология слова клирос" (руски). ΛΓΩ. Архивирано од изворникот на 2020-09-19. Посетено на 2019-07-30. Занемарен непознатиот параметар `|dead-url=` (help)
7. ↑  „📌 kliros" (англиски). hrvatski.enacademic.com. Архивирано од изворникот на 2019-07-30. Посетено на 2019-07-30. Занемарен непознатиот параметар `|dead-url=` (help)
**Планинарски клуб „Јелак"** ― планинарски клуб создаден во 1996 година во Тетово од искусни планинари и ентузијасти и од своето основање е член на Федерацијата на планинарски спортови на Македонија. Во текот на постоењето на клубот, членството се зголемува, а со тоа и организираните активности. 

Основната цел на клубот е промовирање на планинарството, организирање на планинарски акции, зголемување на безбедноста во планинарењето, образование на членството и работа со млади.

Историја
--------

Низ историјата, членови на клубот ги имаат искачено и најзначајните врвови на Балканот, како што се Митикас на Олимп, Мусала, Триглав, Вихрен, Хајла, Ахмица и други. За истакнување се и искачувањата на врвот Гросглокнер на Алпите и врвот Хасандаг во Турција. 

Милениумската патека.
Во 2018 година, по повод 1000 годишнината од постоењето на МПЦ, Планинарскиот клуб „Јелак" ја поставил планинарската патека „Милениумска Патека" во соработка со Комисија за односи со верски заедници и религиозни групи. Патеката почнува во Блаце, а завршува Волковија. Планинарската патека е на падините на Сува Гора и поминува покрај неколку цркви и археолошки наоѓалишта. 

Во текот на 2022 година членовите на планинарскиот клуб „Јелак", организирале 47 планинарски акции во Македонија и странство и учествувале на голем број гостувања од други клубови.

Активности
----------

Дел од членовите на планинарскиот клуб се вклучени во работата на органите и телата на Федерацијата на планинарските спортови на Македонија.

Други планинарски акции кои се организираат секоја година се: „Ноќно искачување на Љуботен", „летно искачување на Титов Врв по Вакуфска патека" во со-организација со Планинарски клуб „Тетекс", „Ѓенов Камен" итн. Клубот секоја година организира акции и на други позначајни месности на Шар Планина, меѓу кои се истакнуваат месностите Лешница и Јелак, Кривошијските Кади, Кривошијскиот Водопад, Беловишкиот Водопад, врвовите Вртоп, Кобилица, Бориславец, Пирибег, потоа Караниколичкото Езеро, Боговинското Езеро, Црното Езеро итн.

Покрај планинарски акции, планинарскиот Клуб „Јелак" организира и учествува во различни општествени активности, меѓу кои и крводарителски акции, еколошки активности, основна планинарска школа наменета за членовите и останатото население.

Надворешни врски
----------------

* Службена страница на ПК Јелак на Facebook
Брзаците Коркеакоски на Туовиланлахти во Манинка, Куопио, Финска како пример за планинска река.
**Планинска река** ― река која тече обично во планини, во тесна, длабока долина со стрмни брегови, карпесто корито и собрани остатоци од карпи.

Планинските реки се одликуваат со голем наклон и брзина на течење, незначителна длабочина, чести брзаци и водопади, како и со доминантни измиени постапки. Градиентот на планинска река се пресметува на 60–80 м/км во горниот тек и 5–10 м/км во долниот тек. Поточно, тој е поголем или еднаков на 0,002 м/м долж поголемиот дел од должината на неговиот тек. Брзината на протокот се мери од 1 до 4,5 м/с и повисоко.

Планинските реки имаат значителен потенцијал за производство на хидроенергија и во сушни услови често се користат за наводнување.

Поврзано
--------

* Брзаци
* Висорамнина и низина (екологија на слатководни води)

Библиографија
-------------

* Marynych, O. *Geographical Encyclopedia of Ukraine*. „Bazhan Ukrainian Encyclopedia". Киев 1989 година.
* Вол, Е. *Mountain rivers revisited*. „AGU". Вашингтон, 2010 година. ISBN 978-0-87590-323-1

Надворешни врски
----------------

* Електронска копија од книгата на Вол во Google Books
За други значења на поимот, погл. Лисец (појаснување).
**„Лисец"** — македонско планинарско друштво, со седиште во Штип.

Историјат
---------

Планинарското друштво „Лисец" е основано во 1970 година.

Организација и менаџмент
------------------------

Во рамките на ПД „Лисец" постојат неколку секции: алпинистичка, спелеолошка, спасувачка и секција за водичи.
Седиштето на друштвото е во Штип, а тоа раководи и со планинарскиот дом „Вртешка" на планината Плачковица. Уште од своето основање, ПД „Лисец" е организатор на планинарскиот марш „Февруарски поход", којшто по смртта на претседателот Трајковски е преименуван во „Марш Борис Трајковски".
Претседател на ПД „Лисец" е Александар Санев.

Активности
----------

Членови на ПД „Лисец" ги своиле сите повисоки врвови на Балканскиот Полуостров и во Европа, почнувајќи од Монблан, па до бројни врвови во Норвешка, Финска, Италија, на Алпите, на Татрите итн. Исто така, тие имаат освоено и неколку врвови во Африка и во Азија. Алпинисти на „Лисец" имаат учестувано во освојувањето на врвот Манаслу на Хималаите, еднаш како дел од македонска експедиција, а еднаш во состав на македонско-австралиска експедиција. Во 1993 година, двајца членови на „Лисец", Трајче Алексов и Зоран Читкушев, биле дел од австралиско-македонска експедиција на Монт Еверест, но тие двајца не стигнале до самиот врв: Читкушев стигнал до 7.200 метри, а Алексов до 8.500 метри. На преминот меѓу 2014 и 2015 година, тројца членови на друштвото, Трајче Алексов, Александар Санев и Кире Стојанов заминале во Патагонија, со цел да освојат неколку врвови на Андите.

Наводи
------

1. 1 2  „Штипски алпинисти тргнаа во поход во Јужна Америка", *Дневник*, година XIX, број 5657, петок, 2 јануари 2015, стр. 18.
„***Пјеро***" (француски: *Pierrot*) ― расказ од францускиот писател Ги де Мопасан. Првично бил објавен на 1 октомври 1882 година во францускиот весник *Le Gaulois*. Една година подоцна, во 1883 година, се појавил во збирката раскази „*Клукајдрвски песни*" (*Contes de la bécasse*). Приказната била посветена на Анри Ружон, романсиер и јавен службеник.

Заплет
------

На г-ѓа Лефевр, богата, скржава вдовица и се украдени десетина главици кромид од нејзината градина. Следејќи го советот на соседот, таа решава да купи мало куче. Пекарот и носи куче по име Пјеро. Кулето секогаш лае затоа што е гладно. Тоа дури и не го плаши крадецот.

Таа одбива да плати осум франци за животното и решава да го фрли Пјеро во Денехол, кој е бунар во кој завршуваат сите кучиња од областа. Тие полека умираат од глад и ги јадат оние што веќе умреле.

Го фрла Пјеро во бунарот, но кога ќе го слушне лаењето на кучето тоа и го кине срцето. Следните ноќи таа го гледа Пјеро во своите соништа, но таа продолжува да одбива да го плати данокот. За да ја смири својата грижа на совест, таа секој ден оди покрај дупката за да му фрли леб на Пјеро. Тогаш таа слуша второ куче во бунарот. Таа одбива да нахрани друго куче бидејќи било поголемо и посилно. Таа го остава Пјеро да умре.

Изданија
--------

* *Пјеро*, Мопасан, Контес и нови. Texte établi et annoté par Louis Forestier, Bibliothèque de la Pléiade, изданија Галимар, 1974

Наводи
------

1. ↑  Volume *Maupassant, contes et nouvelles*, p. 1464, Bibliothèque de la Pléiade
2. ↑  Volume *Maupassant, contes et nouvelles*, p. 1465, Bibliothèque de la Pléiade

Надворешни врски
----------------

* Омнибусна збирка на расказната фикција на Мопасан на Standard Ebooks

Предлошка:Ги де Мопасан
**Проблеми на современата шаховска теорија** е шаховска книга, дело на советскиот шаховски велемајстор Владимир Алаторцев. Книгата е напишана во 1960 година и во неа врз основа на анализа и коментар на шаховски партии се разгледуваат шаховски позиции кои со своите проблеми наоѓаат место во современата шаховска теорија. Книгата е напишана на руски јазик.

Опис на содржината
------------------

Корисната шаховска книга „Проблеми на современата шаховска теорија" содржи анализа на различни партии и позиции кои во себе кријат шаховски загатки кои бараат соодветно решение. Сето тоа се заснова на заемното дејствување на фигурите и пешаците. За описот на содржината на делото најдобро говори самиот автор, кој запишал:

|  |  |  |
| --- | --- | --- |
| „ | Во книгата се разгледуваат проблеми на современата шаховска теорија кои се засноваат на заемното дејсѕвување на силите (фигури и пешаци). Предложените решенија претставуваат набљудуван резултат на многугодишно набљудување и пракца на авторот како шаховски мајстор. Книгата се препорачува за шахисти од постара возраст, методисти, педагози и тренери, а може да биде корисна и за самоуките. | "|

Стил на пишување
----------------

Книгата „Проблеми на современата шаховска теорија" претставува типичен дел од творештвото на еден велемајстор посветен на шаховското творештво. За стилот може слободно да се каже дека е задоволителен, а партиите и позициите се претставени на соодветни дијаграми по неколку потези и со соодветна анализа, коментар и објаснување на високо ниво.

Надворешни врски
----------------

* Мрежно место на кое книгата може да се подигне во DJVU формат Архивирано на 6 декември 2008 г.
**Workflow апликација** е софтверска апликација која што врши автоматизација, барем во одреден степен на еден или повеќе процеси. Обично се работи за бизнис процеси но може да биде било кој процес кој се состои од последователни чекори кои можат да се автоматизираат. Во некои чекори од процесите може да е потребна човечка интервенција, како на пример одобрување или додавање на одреден текст, но функциите кои можат да се автоматизираат се извршуваат од страна на апликацијата. Некои понапредни апликации им овозможуваат на корисниците да воведуваат нови компоненти во операциите.

Како пример ќе земеме една обична нарачка на производи. Оваа нарачка треба да помине низ неколку оддели за да добие одобрение и тоа може да се изврши автоматски. Кога сите одобренија ќе бидат добиени нарачателот се известува дека неговата нарачка е успешна. Овој вид на процеси можат да вклучуваат постојана измена и ажурирање. На пример доколку во претходниот пример некој од вообичаените вработени задолжен за одобрување на нарачки не е достапен апликацијата треба да побара одобрение од алтернативен извор. Овие апликации може да се конфигурираат да обработуваат податоци во позадина овозможувајќи му на корисникот да се концентрира на поважни работи. На тој начин се овозможува внесените податоци да одат на вистинско место со што се избегнува човечка грешка.

Развој на Workflow апликации
----------------------------

За развој на вакви апликации може да се користи било кој програмски јазик за општа намена но постојат и специјализирани јазици како на пример:

* XPDL (XML Process Definition Language)
* YAWL (Yet Another Workflow Language)

Овие јазици се засноваат на XML синтакса и се погодни за софтверските програми но најчесто неразбирливи за луѓето кои ги познаваат бизнис процесите кои треба да се автоматизираат. Затоа нивната употреба е надополнета со употреба на графички нотации кои овозможуваат создавање на дијаграм кои се полесни за развој и интерпретација. Создавањето на такви дијаграми, всушност е форма на "графичко" програмирање. Софтверот кој му овозможува на корисникот да се развие workflow дијаграм потоа ќе го претвори дијаграмот во свој XML еквивалент.
**Прилози за словенечката национална програма** (словенечки: *Prispevki za slovenski nacionalni program*), исто така познат како **Nova revija 57**, бил специјален број на списанието *Нова ревија*, објавен во јануари 1987 година. Овој број содржи 16 статии од не-комунистички и анти-комунистичка дисиденти од Социјалистичка Република Словенија. Изданието се смета за реакција на Меморандумот на Српската академија на науките и уметностите.

Aвторите на Прилозите анализираат различни аспекти на политичките и социјалните услови во Словенија, особено во нејзините односи на Југославија. Повеќето од авторите повикувале за создавање на суверена, демократска и плуралистичка словенечката држава, иако директни барањата за независност не биле спомнати.

Објавувањето предизвикало скандал низ СФРЈ. Уредниците на *Нова ревија* биле повикани да се бранат во од држава организирана јавната расправа - организирана од страна на Социјалистичкиот сојуз на работниот народ на Словенија. Уредувачкиот одбор бил принуден поднесе оставки, но јавен прогон не бил спроведен, а некој од авторите и списанието можеле да продолжат да работат без ограничувања.

Оваа публикација обично се смета за директен претходник на т.н. Словенечка пролет - масовно политичко движење за демократизација, која започна во следната година по протестите за судењето на Јанез Јанша, Иван Борштнер, Давид Тасиќ и Франци Заври.

Во години по настанот многу од авторите на Прилозите станале активни во политичките партии на демократската коалиција, особено на словенечката Демократска унија.

Автори на содржините
--------------------

* Тине Хрибар: Словенечка државност
* Иван Урбанчич: Југословенската „националистички криза" и Словенците во перспективата на крајот на нацијата;
* Димитриј Рупел: Одговор на словенечкото национално прашање;
* Споменка Хрибар: Анангардна омраза и усогласување;
* Вељко Наморш: За користењето на словенечкиот јазик во Југословенската Народна Армија;
* Аленка Голјавшчек: Архаичното и граѓанското;
* Јоже Пучник: Политичкиот систем на граѓанското општество;
* Грегор Томц: Граѓанското општество во словенечки социјализмот;
* Франција Бучар: Правниот поредок на Словенците како нација;
* Петар Јамбрек: Правото на самоопределување на словенечката нација;
* Јанез Јеровшек: Словенечкиот универзитет вчера, денес и утре;
* Велјко Рус: Словенците и интегративната социјална политика;
* Марјан Розанци: Некои ирационални димензии;
* Јоже Сној: Модерните христијани и апсурдноста на словенечки идентитет;
* Драго Јанчар: Словенечка изгонетост;
* Нико Графенауер: Форми на словенечко самоубиство.

Слични содржини
---------------

* Меморандум на Српската академија на науките и уметностите

Надворешни врски
----------------

* Нова ревија 57 на РТВСло Архивирано на 3 март 2016 г.
**Примерни новели** (шпански: *Novelas ejemplares*) - збирка раскази на шпанскиот писател Мигел де Сервантес.

Содржина
--------

Збирката содржи 12 раскази:

1. Циганка (*La Gitanilla*)
2. Широкоградиот додворувач (*El amante liberal*)
3. Ринконете и Кортадиљо (*Rinconete y Cortadillo*)
4. Англиската Шпанка (*La española inglesa*)
5. Стаклениот лиценцијат (*El licenciado Vidriera*)
6. Силата на крвта (*La fuerza de la sangre*)
7. Љубоморниот Естремадурец (*El celoso extremeño*)
8. Славната садомијачка (*La ilustre fregona*)
9. Двете девојки (*Las dos doncellas*)
10. Госпоѓата Корнелија (*La señora Cornelia*)
11. Брак со измама (*El casamiento engañoso*)
12. Разговорот на кучињата (*El coloquio de los perros*)

Осврт кон делото
----------------

„Примерните новели" се одликуваат со поучна содржина, а според обликот и толкувањето на времето претставуваат мајсторско дело. Тој не опишува необични судбини, забавни случки и благородни дела (како Бокачо), туку на сопствениот начин ги обликува своите ликови: носачи на вода, рибари, слуги, студенти, скитници, калуѓерки и благородници. Кога се појавиле, овие раскази делувале неморални и слободни, но тие се израз на новиот дух на граѓанската класа која ги читала со уживање (особено, младите луѓе).

Во расказите, Сервантес ги истакнува доблестите на луѓето и моралните вредности: Љубоморниот старец кој се сомнева дека го изневерила младата сопруга, наместо да ја казни, ја согледува својата грешка и ѝ го остава својот имот, но таа, без никаква вина, заминува во манастир. На тој начин, иако нема среќен крај, оваа приказна го признава правото на љубов како нов етички елемент, спротивен на феудалниот морал; Младата девојка, која е силувана, благодарение на искреноста и мудроста, успева да пронајде човек со кого склучува брак. Во расказот, правото на жената да управува со својата судбина претставува новост која претходно не била прикажана во литературата; Во друг расказ, благородникот се жени со убавата Циганка, со што убавината и човечката вредност ги надминуваат класните разлики; Понатаму, двајца благородници стануваат дел од заедницата на скитници и разбојници, свет во кој владеат строги морални закони; Во расказот во кој разговараат кучињата, со помош на филозофскиот дијалог, всушност, се дава иронична критика на нивните господари: месарите, полицајците, студентите и овчарите. На тој начин, развивајќи ја античката сатира, во своите „Примерни новели" Сервантес го проширил мисловниот простор на шпанскиот и христијанскиот свет со своите хуманистички идеи и со својата критика на застарените општествени односи.

Наводи
------

1. ↑  O. Bihalji-Merin, „Beleške o piscu", во: Miguel Servantes, *Uzorne priče*. Beograd: Rad, 1963, стр. 138.
2. ↑  O. Bihalji-Merin, „Beleške o piscu", во: Miguel Servantes, *Uzorne priče*. Beograd: Rad, 1963, стр. 138-139.